江瀾

江瀾（），字文淵，號東川，浙江杭州府仁和縣人，民籍，明朝政治人物。

生平
成化七年（1471年）辛卯科浙江鄉試第七十名舉人，八年（1472年）壬辰科會試副榜，十四年（1478年）中式戊戌科會試第四十三名，二甲第八十四名進士。改翰林院庶吉士，除編修，修《憲宗實錄》。修成，陞侍讀，充經筵講官。弘治八年（1495年）任應天鄉試同考官，充東宮講官，與修《大明會典》，進侍讀學士。明武宗即位，以帝師進詹事府少詹事，仍兼侍讀學士。累陞吏部右侍郎，歷左侍郎，進南京禮部尚書。正德四年（1508年）二月卒《國朝獻徵錄·卷三十六》：南京禮部尚書江瀾，字文淵，浙江仁和縣人。成化戊戌進士，改翰林院庶吉士，除編修，修憲廟實錄。成，陞侍讀，充經筵講官。乙卯，考應天府鄉試，尋充東宮講官，與修《大明會典》。考滿，進侍讀學士，仍與修通鑑纂要。再考順天府鄉試。上即位，以從龍恩進詹事府少詹事，學士如故，與修孝廟實錄，充講官掌翰林院事。尋命實錄副總裁，陞吏部右侍郎，歷左侍郎，尋進南京禮部尚書。正德四年二月卒。訃聞，賜祭葬如例。瀾性孝友謹厚，嘗構屋一區，俱以遺兄弟。舟次閘有覆舟者，亟命刺舟救之，果出男婦各一人。久居翰林位，雖尚書尚未柄用而卒，故材美無所表見-{云}-。子曉及暉俱進士上第。，贈太子少保，諡文昭清·张廷玉等，《明史》（卷228）：江鐸，字士振，仁和人。高祖玭，景泰時為禮科給事中。劾石亨怙寵罔上，有直聲。官至山東參政。曾祖瀾，正德時南京禮部尚書。卒諡文昭。祖曉，嘉靖中工部侍郎。父圻，萬曆初廣西提學僉事。父母疾，嘗藥舐糞。居喪寢苫三年，經寢室必俯其首，妻經夫廬亦然。卒，門人私諡為孝端先生。自玭至鐸五世皆進士。而曉弟暉，正德中為庶吉士，與舒芬等諫南巡受杖。世宗時，由編修出為河南僉事。鐸登第在萬曆二年。授刑部主事。累官山西按察使，擢巡撫偏沅。夾攻楊應龍有功，與郭子章皆蔭一子世錦衣指揮。丁母艱去。奪情，命留討皮林諸洞蠻，平之。詳具陳璘傳。以勞疾歸。卒，贈兵部右侍郎。《浙江通志》：江瀾《萬厯杭州府志》，字文淵，仁和人。成化戊戌進士，選庶吉士，厯陞學士。正德初，陞詹事府少詹事，晉吏部右侍郎。守官勤慎，嚴筦鍵，不通尺書。著《銓曹日錄》以自檢雅。不善逆瑾，改南京禮部尚書，厯任三十餘年，不治產業，曰吾不欲以是上負先德，下累子孫也。卒贈太子少保，諡文昭。。

家族
曾祖江玘；祖父江通，封禮科給事中；父江玭，山東布政使司右參政 贈太中大夫資治少尹。母陸氏，封孺人。具慶下。兄江澄，弟江濤、江深、江溥、江洵《天一阁藏明代科举录选刊·登科录》（《成化十四年戊戌科殿試金榜》）。

子江曉、江暉、孫江圻、曾孫江鐸均為進士出身。

参考

Category:成化七年辛卯科浙江鄉試舉人
L
Category:仁和人
Category:明朝庶吉士
Category:明朝翰林院編修
Category:明朝翰林院侍讀
Category:明朝翰林院侍讀學士
Category:明朝經筵講官
Category:明朝鄉試同考官
Category:明朝少詹事
Category:明朝吏部右侍郎
Category:明朝吏部左侍郎
Category:南京禮部尚書
Category:明朝追贈太子少保
Category:諡文昭